জিঙ্ক সালফেট
জিঙ্ক সালফেট একটি অজৈব যৌগ, যার রাসায়নিক সংকেত ZnSO4। এটি ঐতিহাসিকভাবে সাদা ভিট্রিওল হিসেবে সুপরিচিত। এটি একটি বর্ণহীন কঠিন পদার্থ যা দ্রবণীয় জিঙ্ক আয়নের সাধারণ উত্‍স। এটি বিশ্ব স্বাস্থ্য সংস্থার গুরুত্বপূর্ণ ঔষধসমূহের তালিকায় রয়েছে। এই তালিকা হল একটি আদর্শ স্বাস্থ্য কাঠামোর জন্য সবচেয়ে প্রয়োজনীয় ঔষধসমূহের একটি তালিকা। জিঙ্ক সালফেট যে অবস্থার মধ্যে সবচেয়ে বেশি পাওয়া যায় তাতে সাত অণু স্ফটিকের জল থাকে। এর রাসায়নিক সংকেত টি হলো ZnSO4•7H2O।